Diari Oficial de la Generalitat Valenciana


Sumari del DOGV 5023, del 08-06-2005 (2005/5792)

Informació pública de les bases de la convocatòria per a la provisió d'una plaça d'arquitecte tècnic.
-----------------------------------------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/5792


Data del document
:   27-04-2005

Organisme emissor
:   Ajuntament de Gandia

Tipus de document
:   Convocatòria

Descriptors 

:   * Gandia
    * concurs administratiu
    * administració local
    * professió de l'urbanisme

Informació pública de les bases de la convocatòria per a la provisió d'una plaça d'arquitecte tècnic. [2005/A5792]
  
Conformement amb l'acord de la Junta de Govern Local de l'Ajuntament de Gandia, en sessió celebrada el dia 29 de març de 2005, sobre aprovació de bases per al proveïment d'una plaça d'arquitecte tècnic, per Resolució de l'Alcaldia Presidència de 13 d'abril de 2005, s'ha resolt procedir a la convocatòria del procés selectiu per al proveïment d'una plaça d'arquitecte tècnic. Així mateix, es resol publicar la convocatòria i les referides bases en el Butlletí Oficial de la Província de València i en el Diari Oficial de la Generalitat Valenciana, i extracte de la convocatòria en el Boletín Oficial del Estado.
  
El termini de presentació de sol·licituds és de 20 dies naturals comptadors des de l'endemà de la publicació de l'extracte de la present convocatòria en el Boletín Oficial del Estado.
  
Bases per al proveïment en propietat d'una plaça d'arquitecte tècnic vacant en la plantilla de funcionaris de carrera de l'Ajuntament de Gandia
  
Primera. Objecte de la convocatòria
  
L'objecte de la present convocatòria és el proveïment, en propietat, d'una plaça d'arquitecte tècnic vacant en la plantilla de funcionaris de carrera de l'Ajuntament de Gandia. El sistema selectiu serà l'oposició lliure.
  
La dita plaça està emmarcada en l'escala d'administració especial, subescala tècnica, classe de tècnics mitjans, grup B, dotat amb el sou corresponent als funcionaris d'aquest grup, pagues extraordinàries, triennis i la resta d'emoluments que corresponen a la dita subescala, d'acord amb la legislació vigent.
  
L'horari que haurà de realitzar l'aspirant seleccionat serà el legalment establit per a aquest ajuntament i s'ajustarà a les necessitats del servei.
  
Segona. Normativa aplicable
  
El procés selectiu s'ajustarà al que disposen les presents bases i en allò no previst en elles, per la Llei 30/1984, de 2 d'agost, per la Llei 7/1985, de 2 d'abril, pel Reial Decret Legislatiu 781/1986, de 18 d'abril, pel Decret Legislatiu de 24 d'octubre de 1995, del Consell de la Generalitat Valenciana, i la seua modificació aprovada per la Llei 8/1995, de 29 de desembre, de la Generalitat Valenciana, pel Decret 33/1999, de 9 de març, del Consell de la Generalitat Valenciana, pel Reial Decret 896/1991, de 7 de juny, pel Reial Decret 364/1995, de 10 de març, i per la resta de les disposicions legals i reglamentàries aplicables.
  
Tercera. Requisits dels aspirants
  
Els qui desitgen prendre part en aquestes proves selectives hauran de reunir els requisits següents:
  
- Tindre la nacionalitat espanyola o, en el cas d'estrangers, aquells que determina la Llei 17/1993, de 23 de desembre, i els incorporats després de la modificació efectuada per la Llei 55/1999, de 29 de desembre, de Mesures Fiscals, Administratives i d'Ordre Social (cònjuges dels espanyols i dels nacionals d'altres estats membres de la Unió Europea, sempre que no estiguen separats de dret, així com als seus descendents i als del seu cònjuge, sempre que no estiguen separats de dret, menors de 21 anys o majors de la dita edat, que visquen a expensa seua). Igualment, s'estendrà a les persones incloses en l'àmbit d'aplicació dels tractats internacionals celebrats per la Unió Europea i ratificats per Espanya en els quals s'aplique la lliure circulació de treballadors.
  
En el cas que l'aspirant siga estranger, nacional d'algun dels estats no membres de la Unió Europea, es tindrà en compte la consideració següent:
  
D'acord amb el que disposen els articles 177 i concordants del Reial Decret Legislatiu 781/1986, de 18 d'abril, en relació amb la Llei 7/1985, de 2 d'abril, la Llei Orgànica 7/1985, d'1 de juny, el Reial Decret 1.099/1986, de 29 de maig, el Reial Decret 1.119/1986, de 19 de maig, i el Reial Decret 155/1996, de 2 de febrer, en el cas que un aspirant siga estranger, nacional d'algun dels estats que no són membres de la Unió Europea, on s'ha fet efectiva la lliure circulació de treballadors, el nomenament que se celebre estarà condicionat, en la seua formalització i continuïtat, a l'obtenció i la renovació del permís de treball i les altres autoritzacions.
  
- Tindre complits díhuit anys d'edat.
  
- Estar en possessió del títol d'Arquitecte Tècnic. S'acreditarà per mitjà del títol expedit per l'autoritat acadèmica competent, la qual certificarà, a més, sobre les equivalències.
  
- No patir malaltia ni estar afectat, per limitació física o psíquica incompatible, per a l'exercici de les funcions o que els impossibilite.
  
- No haver sigut separat, per mitjà d'expedient disciplinari, del servei de cap administració pública, ni trobar-se inhabilitat per a l'exercici de les funcions públiques.
  
Quarta. Sol·licituds
  
Els qui desitgen participar en les proves selectives hauran de sol·licitar-ho per mitjà d'instància que es dirigirà a la Presidència de la corporació i es presentaran en el Registre General, durant el termini de 20 dies naturals, comptats a partir de l'endemà de la publicació de l'extracte de la convocatòria en el Boletín Oficial del Estado. Les instàncies podran presentar-se, igualment, en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú. El model d'instància per a prendre part en les proves selectives serà facilitat gratuïtament per l'Ajuntament (Oficina d'Informació i en la web (www.gandia.org)
  
Per a ser admesos i prendre part en les proves selectives, a més de les circumstàncies personals, els sol·licitants hauran de manifestar a les instàncies que reunixen tots i cada un dels requisits exigits, referits, sempre, a la data d'expiració del termini assenyalat per a la presentació d'instàncies, i que es comprometen a prestar el jurament o promesa preceptius. Aquestes condicions s'hauran de mantindre al llarg de tot el procés selectiu, durant el qual, en qualsevol moment, els aspirants podran ser requerits per a efectuar les comprovacions oportunes.
  
Cinquena. Admissió d'aspirants
  
Expirat el termini d'admissió d'instàncies, per resolució de l'Alcaldia s'aprovaran les llistes provisionals d'aspirants admesos i exclosos. Les relacions provisionals d'aspirants admesos i exclosos únicament seran publicades al tauler d'anuncis de la casa consistorial; es publicarà, en el Butlletí Oficial de la Província de València la relació provisional d'aspirants exclosos i ressenya de l'anunci de la relació provisional d'aspirants admesos inserida al tauler d'anuncis de la casa consistorial.
  
Contra la resolució per la qual s'aproven les relacions provisionals d'aspirants admesos i exclosos, es podrà presentar reclamació en el termini de deu dies hàbils. Les reclamacions, si n'hi haguera, seran acceptades o rebutjades en la resolució que aprove les llistes definitives, que es faran públiques, en extracte, de la mateixa manera.
  
En el supòsit que no s'hi presentara cap reclamació, les llistes provisionals esdevindran automàticament definitives i es farà constar en la resolució de l'Alcaldia.
  
Els errors de fet podran esmenar-se en qualsevol moment, d'ofici o a petició de l'interessat.
  
En tot cas, amb l'objecte d'evitar errors i, en el supòsit que se'n produïren, possibilitar l'esmena en temps i forma, els aspirants comprovaran, fefaentment, no solament que no figuren en la relació d'exclosos, sinó, a més, que els seus noms consten en la d'admesos.
  
Si, en qualsevol moment del procés selectiu, arribara a coneixement del tribunal que algun dels aspirants no posseïx la totalitat dels requisits exigits en aquestes bases, amb audiència prèvia a l'interessat, es proposarà la seua exclusió a l'alcalde president de l'Ajuntament, indicant les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.
  
Sisena. tribunal qualificador
  
El tribunal qualificador que jutjarà el procés selectiu, estarà compost de la manera següent:
  
President: el de la corporació, o membre d'aquesta en qui delegue.
  
Secretari: el de la corporació o funcionari en qui delegue.
  
Vocals:
  
- Un representant de la Generalitat Valenciana.
  
- Tres tècnics o experts designats pel president de la corporació.
  
- Tres representants del personal funcionari de la corporació, proposats per la Junta de Personal de l'Ajuntament de Gandia.
  
Podran assistir a les sessions del tribunal, encara que sense formar-ne part, un membre corporatiu representant de cada grup polític municipal, que actuaran, amb veu i sense vot.
  
La designació dels membres del tribunal inclourà la dels suplents respectius i es farà pública únicament en el Butlletí Oficial de la Província, així com al tauler d'anuncis de la corporació.
  
La composició del tribunal serà predominantment tècnica i els vocals hauran de posseir nivell de titulació o especialització iguals o superiors als exigits per a l'accés a la plaça convocada.
  
L'Ajuntament sol·licitarà dels òrgans corresponents la designació dels representants respectius, que haurà d'efectuar-se en el termini dels vint dies següents al de la recepció de la sol·licitud.
  
El tribunal podrà disposar la incorporació als seus treballs, per a alguna o algunes proves, d'assessors, els quals es limitaran a l'exercici de la seua especialitat tècnica, sobre la base de la qual col·laboraran amb el tribunal. Quan concórrega en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervindre i notificaran aquesta circumstància a l'Alcaldia Presidència; així mateix, els aspirants podran recusar-los en la forma prevista en l'article 29 de l'esmentada llei.
  
El tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen l'ordre adient en aquestes en tot allò no previst en aquestes bases, i per a la seua interpretació adequada.
  
Tots els membres del tribunal tindran veu i vot, inclòs el secretari, que actuarà, també, com a vocal.
  
En cada sessió del tribunal podran participar els membres titulars presents en el moment de la seua constitució i, si estan absents, els suplents, sense que puguen substituir-se entre si en la mateixa sessió.
  
Si, constituït el tribunal i iniciada la sessió, s'absenta el president, aquest designarà, d'entre els vocals concurrents, el que el substituirà durant l'absència.
  
A l'efecte d'assistència, el tribunal que actue en aquestes proves tindrà la categoria segona prevista en l'article 30 del Reial Decret 462/2002, de 24 de maig.
  
Setena. Calendari de les proves
  
La data, l'hora i el lloc del començament de les proves selectives s'anunciarà únicament en el Butlletí Oficial de la Província de València.
  
Una vegada començades les proves selectives, no serà obligatòria la publicació dels anuncis successius de la resta d'exercicis i incidències en el Butlletí Oficial de la Província. Aquests anuncis hauran de fer-se públics, per part del tribunal, al local on s'hagen realitzat les proves anteriors i al tauler d'anuncis de l'Ajuntament, amb una anticipació de dotze hores, si es tracta del mateix exercici, o de quaranta-huit hores, si es tracta d'un nou.
  
L'ordre d'actuació dels aspirants en aquells exercicis que no puguen realitzar-se conjuntament serà el determinat prèviament per la Generalitat Valenciana per a la selecció del seu personal, segons l'últim sorteig realitzat a què es referix l'article 10.3 del Decret 33/1999, de 9 de març, del Consell de la Generalitat Valenciana.
  
Els aspirants seran convocats en crida única, excepte casos de força major degudament justificats i considerats lliurement pel tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procés selectiu.
  
El tribunal podrà requerir, en qualsevol moment, que cada un dels aspirants acredite la seua identitat, a l'efecte de la qual hauran d'anar proveïts del document nacional d'identitat.
  
Entre la terminació d'un exercici i el començament del següent haurà de transcórrer un termini mínim de setanta-dues hores i màxim de quaranta-cinc dies naturals.
  
Huitena. Desenvolupament de les proves selectives
  
Els exercicis de l'oposició seran els següents:
  
Primer. De coneixement del temari. Obligatori i eliminatori
  
De coneixement del temari. Consistirà en el desenvolupament, per escrit, durant un temps de quatre hores, de cinc temes extrets a l'atzar del temari annex, immediatament abans de la realització de l'exercici (un per cada un dels cinc grups en què es troben dividits). Una vegada conclosa la prova, els exercicis seran introduïts en sobre tancat i quedaran sota la custòdia del tribunal qualificador, el qual cridarà individualment els opositors per a la lectura pública dels temes que hagen desenvolupat.
  
Segon. De coneixement del valencià. Obligatori i no eliminatori
  
Consistirà a traduir, per escrit, dos textos proposats pel tribunal, un del castellà al valencià i un altre del valencià al castellà. La duració d'aquest exercici serà de trenta minuts.
  
Tercer. De caràcter pràctic. Obligatori i eliminatori
  
Consistirà a resoldre per escrit, en un temps màxim de quatre hores, dos supòsits pràctics referits a les matèries compreses en els grups II a V del programa annex, i que seran fixats pel tribunal immediatament abans de celebrar-se l'exercici. Durant el desenvolupament d'aquesta prova els aspirants podran fer ús de textos legals de què acudisquen proveïts.
  
Novena. Qualificació i valoració dels exercicis
  
El primer exercici serà qualificat de 0 a 10 punts i serà necessari obtindre un mínim de 5 punts per superar-lo. En aquest exercici es valoraran els coneixements sobre el tema exposat, la capacitat de síntesi i la claredat en l'exposició.
  
El segon exercici serà qualificat de 0 a 9 punts. En aquest exercici es valorarà el nivell del coneixement del valencià que posseïsca l'aspirant. La no-superació d'aquest exercici no impedirà la participació en la llista per a la determinació de la relació d'aprovats.
  
El tercer exercici serà qualificat de 0 a 10 punts i serà necessari obtindre un mínim de 5 punts per superar-lo. En aquest exercici es valorarà la capacitat de raciocini, la sistemàtica en el plantejament, la formulació de conclusions, i el coneixement i l'adequada interpretació de la normativa aplicable.
  
Per a declarar que els aspirants han superat, o no, els exercicis eliminatoris, el tribunal actuarà d'acord amb el que prevé l'article 26.4 de la Llei 30/1992, de 26 de novembre. No obstant això, per a determinar la qualificació en els exercicis no eliminatoris i la qualificació dels aspirants que hagen superat, o no, segons la regla anterior, els exercicis eliminatoris, el tribunal determinarà la qualificació de cada exercici per la suma de les puntuacions dels membres assistents a aquest, dividides pel nombre d'aquests; a aquest efecte, s'hauran de rebutjar totes les puntuacions màximes i mínimes quan entre elles existisca una diferència de 4 punts o més; servirà, si és el cas, com a punt de referència, la puntuació màxima obtinguda; en cap cas, els aspirants que hagen superat la prova podran obtindre una puntuació inferior a la requerida per superar-la, i els aspirants que no l'hagen superada, no podran obtindre una puntuació que arribe a la requerida per a superar-la.
  
Acabades les qualificacions de cada exercici, el mateix dia en què s'adopten els acords corresponents, seran exposades al tauler d'anuncis i la resta de llocs que assenyalen les lleis.
  
D'acord amb el que preveu l'article 4.5 del Decret 33/1999, del Consell de la Generalitat Valenciana, la relació d'aspirants que han superat les proves es formarà amb els qui, havent realitzat tots els exercicis obligatoris, hagen superat els que tingueren caràcter eliminatori, i se sumaran, per a cada un d'ells, les puntuacions obtingudes en tots els exercicis. La dita relació començarà amb l'aspirant que haja obtingut, d'aquesta manera, la puntuació total més alta i finalitzarà, si és el cas, quan el nombre d'inclosos en ella coincidisca amb el nombre de llocs convocats. Si el nombre d'aspirants relacionats d'aquesta manera fóra inferior al de places convocades, les no cobertes es declararan desertes. El tribunal no podrà declarar aprovats més aspirants que el total de places que s'hagen de cobrir en la convocatòria (total 1).
  
El tribunal elevarà a l'Alcaldia proposta de nomenament, com a funcionari en pràctiques, a favor de l'aspirant aprovat. Així mateix, es faculta el tribunal per a proposar a l'Ajuntament la constitució d'una borsa per a possibles interinatges, integrada pels qui no havent sigut declarats aprovats, segons l'opinió del tribunal, hagen demostrat la seua qualificació durant el procés selectiu i, en tot cas, s'hagen presentat a tots els exercicis obligatoris i hagen superat tots els eliminatoris.
  
Deu. Presentació de documents
  
L'aspirant proposat presentarà en el Servei de Recursos Humans de l'Ajuntament, durant el termini de vint dies naturals, comptats a partir de la publicació de la llista d'aprovats, els documents que acrediten que reuneixen les condicions per a prendre part en l'oposició, i que són:
  
1. Certificat de naixement, expedit pel registre civil corresponent o fotocòpia del document nacional d'identitat, o passaport, que es presentarà, junt amb l'original, per a la seua compulsa.
  
2. Còpia autenticada o fotocòpia, que haurà d'acompanyar-se de l'original per a la seua compulsa, del títol exigit.
  
3. Certificat del Registre Central de Penats i Rebels, referit a la data de terminació de les proves selectives.
  
4. Declaració jurada de no trobar-se sotmés en causa d'incapacitat.
  
5. Declaració dels serveis mèdics municipals que acredite que no patix malaltia o defecte físic que impossibilite l'exercici normal de la funció.
  
6. Declaració jurada de no haver sigut separat, per mitjà d'expedient disciplinari, del servei de qualsevol de les administracions públiques, ni trobar-se inhabilitat per a l'exercici de funcions públiques.
  
7. Declaració de l'interessat de no exercir cap lloc o activitat en el sector públic delimitat per l'article 1 de la Llei 53/1984, indicant, així mateix, que no realitza activitat privada incompatible o subjecta a reconeixement d'incompatibilitat.
  
Davant la impossibilitat, degudament justificada, de presentar els documents expressats, podrà acreditar-se que es reuneixen les condicions exigides en la convocatòria, per mitjà de qualsevol mitjà de prova admissible en dret.
  
Els qui, durant el termini fixat i excepte els casos de força major degudament acreditats, no presentaren la documentació o de l'examen d'aquesta es deduïra que no disposen de tots o d'alguns dels requisits assenyalats, no podran ser nomenats funcionaris de carrera, i quedaran anul·lades totes les seues actuacions, sense perjudici de la responsabilitat en què hagueren incorregut per falsedat.
  
La persona nomenada, prèvia formulació del jurament o promesa a què es referix l'article 32.c del Text Refós de la Llei de la Funció Pública Valenciana, haurà de prendre possessió, com a funcionari en pràctiques, en el termini de vint dies comptats a partir del següent en què li siga notificat el nomenament. Si no pren possessió, durant el termini assenyalat, sense causa justificada, es considerarà que renuncia als seus drets sobre la plaça i no obtindrà la condició de funcionari.
  
L'aspirant proposat serà nomenat per l'Alcaldia funcionari en pràctica, durant un període de tres mesos. Al final del període, es farà una valoració exhaustiva de l'aptitud dels aspirants per una comissió composta per l'alcalde, el cap del Servei de Recursos Humans, el cap del servei respectiu i el regidor delegat de Recursos Humans. Realitzat l'informe per la comissió respectiva, l'alcalde procedirà al nomenament definitiu, com a funcionaris de carrera, si són considerats aptes per la dita comissió. En el cas que no siguen considerats aptes, l'alcalde dictarà una resolució motivada en la qual posarà de manifest que l'aspirant no ha superat el període de pràctiques i que, per tant, es declara no procedent el seu nomenament com a funcionari de carrera. En aquest últim cas, serà preceptiu l'informe previ desfavorable al nomenament del tribunal que es constituirà a aquest efecte, el qual podrà practicar les proves que considere necessàries per a poder fonamentar suficientment el seu informe.
  
Els declarats no aptes quedaran eliminats i no seran nomenats funcionaris de carrera.
  
Des del moment de la presa de possessió, els aspirants que resulten nomenats per a ocupar les places quedaran sotmesos al règim d'incompatibilitats previstes en la legislació vigent.
  
Onze. Incidències
  
El tribunal queda autoritzat per a resoldre els dubtes que es presenten i adoptar els acords necessaris per al bon ordre del procés selectiu en tot allò no previst en aquestes bases.
  
Dotze. Recursos
  
Contra la present convocatòria, les bases i tots els actes administratius que siguen dictats en el seu desenvolupament i que posen fi a la via administrativa cabrà el recurs potestatiu de reposició, en el termini d'un mes des de la publicació de la present convocatòria en el Butlletí Oficial de la Província, sense perjudici de la impugnació directa davant de la jurisdicció contenciosa administrativa, en el termini de dos mesos, comptats a partir de l'endemà de la referida publicació, d'acord amb la Llei 30/1992, de 26 de novembre, en la redacció donada per la Llei 4/1999, de 13 de gener.
  
Contra els actes del tribunal qualificador, d'acord amb el que preveu l'article 114 de la Llei 30/1992, de 26 de novembre, en la redacció donada per la Llei 4/1999, de 13 de gener, es podrà interposar el recurs d'alçada. El tal recurs s'interposarà davant d'aquest tribunal o davant de l'Alcaldia Presidència, en el termini d'un mes, si l'acte fóra exprés, i de tres mesos, si no ho fóra.
  
Tretze. Publicació
  
Les presents bases de la convocatòria per al proveïment de places vacants es publicaran en el Butlletí Oficial de la Província de València i en el Diari Oficial de la Generalitat Valenciana, i l'extracte, en el Boletín Oficial del Estado.
  
ANNEX
  
Temari
  
Grup I
  
Tema 1. La Constitució espanyola de 1978. Principis generals. Principis rectors de la política social i econòmica. El Tribunal Constitucional. La Reforma constitucional. La Corona.
  
Tema 2. Les Corts Generals. Composició, atribucions i funcionament. Elaboració de les lleis. Lleis estatals i autonòmiques. Relacions entre l'ordenament estatal i els ordenaments autonòmics. Els tractats internacionals com a normes de dret intern, especial referència als tractats de la CE.
  
Tema 3. El Govern i l'administració. Principis constitucionals de l'administració. Relacions entre el Govern i les Corts Generals. Òrgans de control dependents de les Corts Generals. El Defensor del Poble i el Tribunal de Comptes. El poder judicial.
  
Tema 4. Organització territorial de l'Estat. Esquema general i principis constitucionals. L'administració local. Les comunitats autònomes. L'Estatut d'Autonomia de la Comunitat Valenciana: aprovació i reforma. Estructura i principis fonamentals. Les competències de la Generalitat Valenciana.
  
Tema 5. La Generalitat Valenciana: les seues institucions. Les Corts: composició, constitució i funcions. El president de la Generalitat: funcions. El Consell: composició, estructura i funcions. Altres institucions: el Síndic de Greuges i el Consell de Cultura. La Sindicatura de Comptes. Organització de l'administració pública de la Generalitat Valenciana.
  
Tema 6. L'administració local en l'Estatut d'Autonomia de la Comunitat Valenciana. L'organització municipal. L'alcalde. Els tinents d'alcalde. El Ple. La Junta de Govern Local. Els òrgans complementaris. El Reglament Orgànic Municipal.
  
Tema 7. Règim jurídic dels béns locals. Els béns de domini públic. Béns patrimonials. El servei públic en l'esfera local: peculiaritats dels distints modes de gestió. Especial consideració de la concessió. Iniciativa pública en l'activitat econòmica: pressupostos, requisits i procediment.
  
Tema 8. El personal al servei de les entitats locals: plantilles, catàlegs i relacions de llocs de treball. Funcionaris de carrera en l'administració local. Personal eventual i laboral. Drets i deures dels treballadors municipals. Règim disciplinari; especial referència al personal laboral. Responsabilitat civil i penal del personal al servei de les entitats locals.
  
Tema 9. L'ordenament jurídic administratiu: fonts. La Constitució. Lleis estatals i autonòmiques: classes. Altres disposicions normatives amb força de llei. El reglament: concepte, naturalesa i classes. Límits de la potestat reglamentària. Relacions entre l'ordenament jurídic estatal i els autonòmics. Principi de jerarquia i de competència.
  
Tema 10. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les fases del procediment administratiu. La revisió dels actes en la via administrativa. L'ús oficial del valencià: la Llei d'Ús i Ensenyament del Valencià, de la Generalitat Valenciana.
  
Tema 11. Els contractes administratius. Concepte i classes. La preparació dels contractes. Formes d'adjudicació. Elements del contracte administratiu. La revisió i preus, i altres alteracions contractuals. Compliment i incompliment dels contractes administratius. La invalidesa dels contractes administratius i la seua resolució.
  
Tema 12. Hisenda pública: principis constitucionals. Recursos econòmics de les entitats locals. Classificació d'ingressos locals. El pressupost local.
  
Grup II
  
Tema 13. Història i evolució urbanística del municipi de Gandia.
  
Tema 14. L'evolució històrica de l'urbanisme i la seua legislació a Espanya fins al Reial Decret Legislatiu 1/1992, de 26 de juny, sobre règim del sòl i ordenació urbana. La legislació urbanística vigent: conceptes fonamentals. Objectius i contingut essencial del Reial Decret legislatiu. 1/1992, de 26 de juny.
  
Tema 15. El règim urbanístic de la propietat del sòl. El dret de propietat. Servituds. Facultats urbanístiques.
  
Tema 16. Els béns de les entitats locals. Règim jurídic dels béns de domini públic i dels béns patrimonials.
  
Tema 17. L'inventari de béns i drets municipals. Concepció, rectificació i comprovació.
  
Tema 18. Planejament municipal: Pla General d'Ordenació Urbana (PGOU). Concepte, funció urbanística i contingut.
  
Tema 19. Instruments i disposicions de l'ordenació urbanística i plans d'acció territorial de finalitat urbanística en la Llei Reguladora de l'Activitat Urbanística (LRAU).
  
Tema 20. Plans generals en la Llei Reguladora de l'Activitat Urbanística.
  
Tema 21. El planejament al municipi de Gandia. Contingut i determinacions.
  
Tema 22. El planejament de desenvolupament en la Llei Reguladora de l'Activitat Urbanística. Plans parcials i de reforma interior. Plans especials. Catàlegs de béns i espais protegits. Estudis de detall.
  
Tema 23. Programes per al desenvolupament d'actuacions integrades. Les unitats d'execució i els projectes d'urbanització en la legislació valenciana.
  
Tema 24. L'actuació aïllada. Característiques. El programa d'actuació aïllada. Tipus de gestió i requisits per a l'edificació de solars. Requisits per a l'edificació de parcel·les.
  
Grup III
  
Tema 25. Desenvolupament del planejament: evolució del Pla General d'Ordenació Urbana al municipi de Gandia. Programes d'actuació urbanística i plans parcials.
  
Tema 26. Procediment amb aprovació definitiva municipal: programes per al desenvolupament d'actuacions integrades.
  
Tema 27. El valor urbanístic. Procediment d'expropiació. Supòsits d'expropiació. Determinació del preu just.
  
Tema 28. Elaboració i tramitació de plans parcials, plans de reforma interior i estudis de detall en la Llei reguladora de l'Activitat Urbanística (LRAU). Elaboració, tramitació i aprovació dels projectes d'urbanització en la Llei Reguladora de l'Activitat Urbanística (LRAU). Aprovació, per la Generalitat, de determinats plans o programes. Revisions i modificacions dels plans. Procediment per a atorgar les cèdules d'urbanització.
  
Tema 29. El Pla Especial de Revitalització i Millora del Medi Urbà de Gandia. El catàleg d'edificis d'interés. Nivells de protecció.
  
Tema 30. Suspensió de llicències i d'acords de programació. Efectes de l'aprovació dels plans. Publicació, executivitat i entrada en vigor dels plans. Referència a la legislació valenciana.
  
Tema 31. L'homologació de plans. Contingut i classes d'homologació. Documentació i tramitació.
  
Tema 32. Pla General del municipi de Gandia. Sòl no urbanitzable.
  
Tema 33. El Pla General del municipi de Gandia: normes de qualitat i disseny de l'edificació. Ordenances reguladores
  
Tema 34. El Pla General d'Ordenació Urbana (PGOU) del municipi de Gandia: estructura general i orgànica del territori i classes de sòl.
  
Tema 35. El Pla General d'Ordenació Urbana (PGOU) del municipi de Gandia: catàleg d'edificis d'interés. Nivells de protecció.
  
Tema 36. Llicències urbanístiques en la legislació estatal i en la Llei reguladora de l'Activitat Urbanística (LRAU). Llicències de construcció i de primera utilització. Llicències d'enderrocament.
  
Grup IV
  
Tema 37. Altres llicències urbanístiques. Certificats de serveis urbanístics. Informacions prèvies. La cèdula urbanística.
  
Tema 38. El deure de conservació de la urbanització i edificació. L'estat de ruïna: procediment i declaració. Ordres d'execució. Infraccions urbanístiques.
  
Tema 39. La rehabilitació d'edificis i habitatges: Normativa aplicable. Règims de protecció. Qualificació provisional i definitiva. Pressupost protegible.
  
Tema 40. L'incompliment dels deures urbanístics. El Registre de Solars i de Terrenys sense Edificar.
  
Tema 41. Les normes bàsiques de l'edificació. Classificació, objecte i contingut. Altres normes d'obligat compliment. Normes d'habitabilitat i disseny d'habitatges a la Comunitat Valenciana.
  
Tema 42. El Pla General d'Ordenació Urbana (PGOU) del municipi de Gandia. Sòl urbà centre històric.
  
Tema 43. Les normes tecnològiques de l'edificació. Classificació sistemàtica. Especificacions. Àmbit d'aplicació. Obligatorietat.
  
Tema 44. El Pla General d'Ordenació Urbana (PGOU) del municipi de Gandia. Condicions particulars de l'edificació, segons alineació de vial i aïllada.
  
Tema 45. Els projectes d'obra. Concepte. Estructura. Visat. Acta de replantejament. Modificacions del projecte. Projecte addicional.
  
Tema 46. Llei 3/2004, de la Generalitat, d'Ordenació i Foment de la Qualitat de l'Edificació (LOFCE). Objecte i àmbit d'aplicació.
  
Tema 47. Llei 38/1999, d'Ordenació de l'Edificació (LOE). Objecte i àmbit d'aplicació. Llei 8/2004, de 20 d'octubre, de la Generalitat Valenciana, d'Habitatge de la Comunitat Valenciana. Conceptes generals.
  
Tema 48. Competències i responsabilitats entre els diferents participants en la construcció d'una obra d'edificació. La responsabilitat decennal.
  
Grup V
  
Tema 49. Certificacions d'obra. Mesuraments i valoracions. Anualitats. Preus contradictoris. Revisió de preus. Liquidació provisional i definitiva.
  
Tema 50. La Llei 10/2004, de 9 de desembre, de la Generalitat Valenciana, del Sòl No Urbanitzable (DOGV núm. 4.900, de 10.12.2004).
  
Tema 51. El formigó: dosificació, additius, tipus i propietats. Factors determinants de la resistència i durabilitat.
  
Tema 52. Llei 4/2003, de la Generalitat, d'Espectacles Públics, Activitats Recreatives i Establiments Públics: conceptes generals.
  
Tema 53. Reglament de Disciplina Urbanística, Reial Decret 2.187/1978. Actes subjectes. Competència i procediment.
  
Tema 54. Patologia en l'edificació.
  
Tema 55. Acord de la Generalitat Valenciana d'aprovació del Catàleg de Zones Humides.
  
Tema 56. El Pla General de Gandia: condicions de la publicitat exterior. Aparells d'aire condicionat en façana.
  
Tema 57. Arquitectura d'espais lliures. Parcs, places i jardins. Criteris d'intervenció en centres històrics.
  
Tema 58. El Pla General de Gandia: condicions específiques de l'ús aparcament.
  
Tema 59. Disposicions mínimes en matèria de seguretat i salut en les obres de construcció. Objectius. Definicions. L'estudi de seguretat i salut, i l'estudi bàsic de seguretat i salut. Obligatorietat i contingut.
  
Tema 60. Pla de Seguretat i Higiene en el Treball. El coordinador en matèria de seguretat i salut.